als_Latn dik_Latn sag_Latn
Qendërmbrojtësi i Dortmundit, Mats Hummels, u ka kthyer përgjigje mbështetësve të tij në rrjetet sociale. Përgjigjja më interesante ishte ajo rreth stadiumit ku do të donte të luante në të ardhmen, së cilës shtatlarti gjerman iu përgjigj duke thënë se ëndrra e tij është stadiumi i Liverpoolit.
- Përshkruaj tifozët e Dortmundit me një fjalë?
– Besnikë.
- Ke ndonjë ritual, diçka që bën para çdo ndeshjeje?
– Në të vërtet, jo. Gjithmonë mendoj se duhet të vesh këpucën e djathtë, por s’e di me siguri a e bëj. Nuk është ritual.
- Arritja juaj më e madhe në jetë?
– Ka dy. E gjithë karriera te Dortmundi, edhe ky sezon. Pastaj erdhi Kupa e Botës, këtë mund ta merrnit me mend!
- Një stadium ku do donit të luanit, që s’e keni provuar ende?
– “Anfield” – Nuk kam luajtur kurrë në Liverpul.
- Lojtari më i fuqishëm dhe ekipi më i fortë me të cilët je përballur deri më tani?
– Një lojtar i vështirë i bie të jetë një sulmues i fuqishëm. Do thoja Manxukiç, Zhiru dhe Levandovski. Ekipi më i fortë? Real Madridi, Barcelona, Bajerni dhe çdo klub anglez!
- Sekreti i suksesit?
– Gjithmonë kam luajtur sipas mënyrës sime, edhe kur isha i ri. Kam ruajtur stilin tim të lojës.
Hummels në intervistën me fansat e tij ka zbuluar edhe detaje të tjera interesante. Të gjitha mund t’i lexoni nesër në gazetën “Sport Ekspres”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn